**AKTIVNOSTI  
Delegacija u Parlamentarnoj skupštini OEBS  
XI saziv (3. jun 2016 – 3. avgust 2020)**

* Delegacija Narodne skupštine pri PS OEBS učestvovala na zimskom zasedanju 20. i 21. februara 2020. godine, u Beču. Delegaciju su činili narodni poslanici Dušica Stojković, Branimir Jovanović i Vesna Marković.
* Šef delegacije pri PS OEBS i specijalni predstavnik PS OEBS za digitalnu agendu Stefana Miladinović boravila je u trodnevnoj studijskoj poseti generalnom sekretarijatu PS OEBS u Kopenhagenu, od 20. do 22. januara 2020. godine.
* Šef delegacije pri PS OEBS Stefana Miladinović i Branimir Jovanović, član ad hoc Odbora za borbu protiv terorizma PS OEBS boravili su u studijskoj poseti, u organizaciji ad hoc Odbora za borbu protiv terorizma PS OEBS, u Oslu, Norveškoj 14. i 15. januara 2020. godini.
* Na konferenciji Dani bezbednosti OEBS, 8. novembra 2019. godine u Beču, učestvovala je narodna poslanica Stefana Miladinović, kao specijalni izvestilac za digitalnu agendu PS OEBS.
* Delegacija Narodne skupštine u sastavu: šefica delegacije Stefana Miladinović i narodni poslanici Dušica Stojković, Vesna Marković i Branimir Jovanović, učestvovali su na jesenjem zasedanju PS OEBS, u Marakešu, od 4. do 6. oktobra 2019. godine. Članice Delegacije Stefana Miladinović i Dušica Stojković učestvovale su i na sastanku Grupe za podršku putu svile, organizovanom u okviru jesenjeg zasedanja.
* Predsednik PS OEBS Georg Cereteli imenovao je 27. septembra 2019. godine Stefanu Miladinović, šefa delegacije Narodne Skupštine pri PS OEBS za specijalnog izvestioca PS OEBS za digitalnu agendu.
* Članice delegacije Narodne skupštine pri PS OEBS Stefana Miladinović i Dušica Stojković učestvovale su na međunarodnoj konferenciji Grupe za podršku putu svile PS OEBS od 5. do 7. septembra 2019. godine u Andermatu, Švajcarska.
* Stalna delegacija Narodne skupštine u PS OEBS učestvovala na redovnom godišnjem zasedanju od 4. do 7. jula 2019. godine u Luksemburgu. U delegaciji Narodne skupštine, koju je predvodila Stefana Miladinović, bili su i Dušica Stojković, Branimir Jovanović i Vesna Marković.
* Stefana Miladinović i Dušica Stojković narodne poslanice, članice delegacije pri PS OEBS učestvovale na Međunarodnoj konferenciji Grupe za podršku putu svile PS OEBS. Druga po redu konferencija je održana 29. i 30. aprila 2019. godine u Minsku, u Belorusiji.
* Delegacija Narodne skupštine pri PS OEBS učestvovala je na Zimskom zasedanju Parlamentarne skupštine OEBS 21. i 22. februara, koje se svake godine održava u Beču. U delegaciji Narodne skupštine, koju je predvodila Stefana Miladinović, bili su i Dušica Stojković, Branimir Jovanović i Vesna Marković.
* Članovi stalne delegacija Narodne skupštine: Stefana Miladinović, šef delegacije, Dušica Stojković i Milimir Vujadinović, učestvovali na jesenjem zasedanju Parlamentarne skupštine OEBS, od 3. do 6. oktobra 2018. godine u Biškeku, Kirgijska Republika. Članovi delegacije su učestvovali 5. oktobra 2018. godine i na sastanku Grupe za podršku putu svile, koji je organizovan u okviru zasedanja.
* Delegacija Narodne skupštine u Parlamentarnoj skupštini OEBS u sastavu Stefana Miladinović, šef delegacije, Dušica Stojković i Vesna Marković, članovi, učestvovale na 27. godišnjem zasedanju Parlamentarne skupštine OEBS u Berlinu od 8. do 11. jula 2018. godine i na sastanku Grupe za podršku Putu svile, neformalne grupe zemalja članica PS OEBS koja okuplja 23 zemlje.
* Stalna Delegacija Narodne skupštine pri PS OEBS učestvovala na Međunarodnoj konferenciji o ulozi parlamentaraca u jačanju ekonomske saradnje i kulturnih veza duž Puta svile, u Bakuu, 13. i 14. marta 2018. godine. Delegaciju su činile šef stalne Delegacije Stefana Miladinović i član Delegacije Dušica Stojković.
* Stalna delegacija Narodne skupštine pri Parlamentarnoj skupštini OEBS, koju je predvodila šef stalne delegacije Stefana Miladinović, učestvovala na Zimskom zasedanju PS OEBS, u Beču 22. i 23. februara 2018. U delegaciji su bili i Dušica Stojković, Milimir Vujadinović i Meho Omerović.
* Delegacija Narodne skupštine, koju je predvodila Stefana Miladinović, učestvovala je na jesenjem zasedanju Parlamentarne skupštine OEBS, u Andori od 3. do 5. oktobra 2017. godine. Članovi delegacije bili su i Dušica Stojković, dr Vesna Rakonjac, Ljupka Mihajlovska i Meho Omerović.
* Stalna delegacija Narodne skupštine pri PS OEBS učestvovala je od 5. do 9. jula 2017. godine na 26. godišnjem zasedanju Parlamentarne skupštine OEBS, u Minsku, Republika Belorusija. U okviru PS OEBS, 8. jula 2017. godine, formirana je „Grupa za podršku Putu svile“ na inicijativu Azaja Gulijeva (Azerbejdžan), potpredsednika PS OEBS. Osnivači ove neformalne grupe, pored Srbije su i: Albanija, Azerbejdžan, Bosna i Hercegovina, Bugarska, Hrvatska, Gruzija, Kirgistan, Crna Gora, Rumunija, Srbija, Tadžikistan, Turkmenistan, Turska, Španija, Švajcarska, Uzbekistan i Ukrajina. U ime srpske delegacije Statut grupe su potpisale šef delegacije Narodne skupštine pri PS OEBS Stefana Miladinović i član delegacije Dušica Stojković. U delegaciji Narodne skupštine bili su i Milimir Vujadinović, Meho Omerović i Dragomir Karić.
* Stalna delegacija Narodne skupštine u PS OEBS učestvovala je na jesenjem zasedanju PS OEBS, od 29. septembra do 2. oktobra 2016. godine u Skoplju. Delegaciju su činili: šef delegacije dr Dijana Vukomanović i članovi delegacije Dušica Stojković, Meho Omerović i Milimir Vujadinović.